Publication: Magyar Közlöny
Issue: MK-2008-162 (Year: 2008, Number: 162)
Era: 2004-2010
Section: Ez a sor a hitelintézetek által nyújtott azon hitelek állományát tartalmazza, amelyek kamattámogatása a költségvetéstõl közvetlenül lehívható, de nem a 12/2001. (I. 31.) Korm. rendelet 13. §-a alapján meghatározottak. E sorban kell jelenteni a 2001. februárt megelõzõen eszközoldali támogatás mellett nyújtott lakáscélú hiteleket.
Paragraph Index: 943

63. Lakosságnak ingatlanfedezet nélkül nyújtott lakáscélú hitelek bruttó értéken összesen (64+65+66) Itt kell jelenteni az ingatlanfedezet nélkül (egyéb fedezettel vagy fedezet nélkül) nyújtott lakáscélú hitelek állományát felhasználási cél szerint bontva. 2008/162. szám 67-97. sorok: Háztartások egyes hitel fajtáinak részletezése Ezekben a sorokban a háztartásoknak nyújtott egyes hitelek hitelfajták szerinti alábontását kell megadni könyv szerinti bruttó és nettó értéken, külön a lakosságra és az egyéni vállalkozókra, eredeti lejárat szerint is megbontva. A 67-78., valamint a 83-94. sorokban a lakosságnak nyújtott fogyasztási hitelek további hitelcél szerinti részletezését kell megadni: – a 67-69., illetve a 83-85. sorokban a személyi hitelek állományát kell jelenteni. (A személyi hitelt a hitelintézet a hitelfelvétel konkrét céljának megjelölése nélkül folyósítja az ügyfélnek.) – a 70-72., illetve a 86-88. sorokban a gépjármû vásárlási hitelek állománya jelentendõ. (A gépjármû vásárlási hitelek közé azon hitelek állománya sorolandó, amelyek új, vagy használt gépjármûvek megvásárlását finanszírozzák, ideértve a gépjármûként funkcionáló haszonjármûveket is.) – a 73-75., illetve a 89-91. sorokban a szabad felhasználású jelzáloghitelek állománya jelentendõ. – a 76-78., illetve a 92-94. sorokban az áruvásárlási hitelek, valamint az egyéb, fogyasztási hitelnek tekintendõ, de a fenti két hitelcélba nem sorolható hitelek állományát kell jelenteni. (Az áruvásárlási hitel tartós fogyasztási cikkek – gépjármû kivételével – lakossági ügyfél által történõ megvásárlását finanszírozza. Az egyéb fogyasztási hitelek közé sorolandó a szabad felhasználású nem jelzáloghitelek állománya is.) A 79-81., illetve a 95-97. sorokban az egyéni vállalkozóknak gépjármûvásárlás finanszírozására nyújtott hitelek állománya jelentendõ (beleértve a gépjármûként használt haszonjármûveket finanszírozó hiteleket is).

Source: https://magyarkozlony.hu/hivatalos-lapok/50407c19ef2e3d2a0d4945708f769cdba73b6469/dokumentumok/422e73d0156734485531ee2520067337ab37871b/letoltes